text: আশ্রায়ন প্রকল্প কাজের উদ্বোধন করলেন উপজেলা নির্বাহী কর্মকর্তা – মঠবাড়িয়া সংবাদ
  আজ ৪ঠা মাঘ, ১৪২৮ বঙ্গাব্দ | ১৮ই জানুয়ারি, ২০২২ খ্রিস্টাব্দ | রাত ১০:০৮
  আশ্রায়ন প্রকল্প কাজের উদ্বোধন করলেন উপজেলা নির্বাহী কর্মকর্তা
  নভেম্বর ১৯, ২০২০ মঠবাড়িয়া সংবাদ ৮:১৫ অপরাহ্ণ সংবাদটি ৭২ বার পঠিত হয়েছে
  স্টাফ রিপোর্টার: মুজিব শতবর্ষ উপলক্ষে মাননীয় প্রধানমন্ত্রীর কার্যালয়ের আশ্রায়ণ-২ এর আওতায় সারাদেশে ভূমিহীন ও গৃহহীন পরিবারের অনুকূলে খাস জমি বন্দোবস্ত প্রদান পূর্বক গৃহনির্মাণ কর্মসূচির অংশ হিসেবে মঠবাড়িয়ায় বৃহস্পতিবার (১৯ নভেম্বর) ১১ নং বড়মাছুয়া ইউনিয়নে গৃহনির্মাণ কার্যক্রম শুরু করা হয়। এ গৃহায়ন কার্যক্রমের শুভ উদ্বোধন করেন উপজেলা নির্বাহী কর্মকর্তা ঊর্মি ভৌমিক।
  এসময় উপস্থিত ছিলেন উপজেলা সহকারী কমিশনার (ভূমি) আকাশ কুমার কুন্ডু, প্রকল্প বাস্তবায়ন কর্মকর্তা মিলন তালুকদার, উপ-সহকারী প্রকৌশলী আঃ রাজ্জাক, ইউনিয়ন পরিষদ চেয়ারম্যান নাসির হোসেন হাওলাদার, ইউপি সদস্যবৃন্দ ও স্থানীয় গণ্যমান্য ব্যক্তিবর্গ। পরে স্থানীয় মসজিদের ইমাম সাহেবের উপস্থিতিতে মুজিব শতবর্ষ উপলক্ষে এ কর্মসূচির সফলতা কামনায় দোয়া-মোনাজাত অনুষ্ঠিত হয়।